เดินหน้าไกล่เกลี่ย คืนความเป็นธรรมประชาชน จากหนี้นอกระบบ เดือน เม.ย.กว่า 40,000 ราย ที่ดินกว่า 6,000 ไร่
เดินหน้าไกล่เกลี่ย คืนความเป็นธรรมประชาชน จากหนี้นอกระบบ เดือน เม.ย.กว่า 40,000 ราย ที่ดินกว่า 6,000 ไร่15 พ.ค. 62 พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รองนรม.และรมว.กห. ได้กล่าวขอบคุณการทำงานของ กอ.รมน. ทหารและตำรวจ ที่ร่วมกันยังคงเดินแก้ปัญหาหนี้นอกระบบต่อเนื่องกันมา โดยตั้งแต่ 1 เม.ย. 62 ถึงปัจจุบัน ด้านการเจรจาไกล่เกลี่ย โดย กอ.รมน. สามารถช่วยเจรจาทำข้อตกลงกันแล้ว จำนวน 41,000 ราย   สำหรับการบังคับใช้กฎหมายของตำรวจ โดยศูนย์ปฏิบัติการป้องกันปราบปรามการฉ้อโกงทรัพย์สินของประชาชน สามารถไกล่เกลี่ยสำเร็จ 2,190 ราย จับกุมผู้ต้องหา 123 ราย มูลค่าความเสียหายกว่า 2,800 ล้านบาท สามารถคืนทรัพย์สินให้ประชาชน เป็นโฉนดที่ดิน 2,063 ฉบับ เนื้อที่รวมกว่า 6,100 ไร่ รวมทั้งยานพาหนะและเครื่องมือทำการเกษตร กว่า 170 คัน พล.อ.ประวิตร ได้กำชับตำรวจ ขอให้เร่งส่งคืนทรัพย์สินที่ยึดได้ให้กับประชาชนพร้อมกันทั่วประเทศ ใน 16 พ.ค.62 เพื่อให้ประชาชนสามารถกลับตั้งหลักบนทรัพย์สินและที่ดินทำกินของตนเอง โดยย้ำขอให้ตำรวจทุกพื้นที่ ทำงานเชิงรุกบังคับใช้กฎหมายกับเจ้าหนี้เถื่อนทุกราย ที่ยังกล้าใช้กำลังข่มขู่คุกคามพี่น้องประชาชน พร้อมทั้ง ให้ กอ.รมน. ประสานกลไกระดับพื้นที่ ตามเข้าไปสนับสนุนลูกหนี้ที่อยู่ระหว่างฟื้นตัว เพื่อให้กลับมาเข้มแข็งอย่างยั่งยืนร่วมกัน.......